Държавен вестник, бр. 14, 2023 г., стр. 9

БРОЙ  14	
Д Ъ Р Ж А В Е Н  В Е С Т Н И К 	
СТР.  9  
за изпълнение на Националната стратегия 
за младежта 2021 – 2030 г.
Разпознавайки ключовата роля на местната 
власт за успешното изпълнение на Нацио-
налната стратегия за младежта, проектът 
на документ е обсъден и с представители 
на Националното сдружение на общините 
в Република България. Проектът на мерки, 
които да бъдат включени в новата Наци-
онална стратегия за младежта, е обсъден 
в рамките на Националния консултативен 
съвет за младежта и Обществения съвет по 
въпросите на младежта към министъра на 
младежта и спорта.
Финансирането на Националната страте-
гия за младежта се осъществява приоритетно 
посредством националните и общинските 
програми за младежта в рамките на опреде-
лените бюджети на отговорните първостепен-
ни разпоредители с бюджет за съответната 
година. Средства могат да бъдат осигурени 
и чрез проектно финансиране от действащи 
програми на Европейския съюз, Съвета на 
Европа и други източници. Финансирането за 
мерки, попадащи в обхвата на други ведом-
ства, се осигурява в рамките на средствата, 
планирани по бюджетите на съответните от-
говорни институции чрез държавния бюджет.
АНАЛИЗ НА ПРЕДИЗВИКАТЕЛСТВАТА 
ПРЕД ПОЛИТИКАТА ЗА МЛАДЕЖТА
Нормативна и институционална рамка на 
политиката за младежта
От 2012 г. държавната политика за младеж­
та се изпълнява в съответствие със Закона 
за младежта и е дефинирана като „целена-
сочена и последователна дейност на държа-
вата, общините, младежките организации и 
обществото, която има за цел създаване на 
благоприятни условия за пълноценно лич­
ностно развитие на младежите и участието 
им в обществения и икономическия живот, 
както и приобщаването им в управлението 
на местно, областно и национално ниво 
чрез дейности, насърчаващи развитието на 
младежите в страната“.
Законът за младежта (ЗМ) определя ос-
новните принципи, мерки, управление и 
финансиране на дейностите, осъществявани 
в изпълнение на държавната политика за 
младежта.
Държавната политика за младежта се про-
вежда от Министерския съвет чрез министъра 
на младежта и спорта и в съответствие с 
Националната стратегия за младежта, която 
съгласно чл. 4 от ЗМ обхваща 10-годишен 
период. Първата Национална стратегия об-
хваща периода 2010 – 2020 г.
Министерството на младежта и спорта 
разработва и национални програми за мла-
дежта, чиято цел е да адресират специфични 
младежки проблеми.
Кметовете на общини изготвят ежегодно 
общински годишни планове за младежта, а 
общинските планове за младежта се пре-
доставят на областните управители, които 
изготвят областни планове за младежта.
Планирането и изпълнението на мла-
дежките политики изисква взаимодействие 
и синхрон между различните институции. 
Органът, чрез който се осъществява този 
процес, е Националният консултативен съвет 
за младежта (НКСМ), чиито статут, състав 
и задачи са регламентирани в ЗМ.
Към министъра на младежта и спорта 
действа и Обществен съвет по въпросите 
на младежта – консултативно звено, което 
формира позиции, становища и инициативи 
за решаване на проблеми от специалната 
компетентност на министъра на младежта 
и спорта.
Мониторингът и отчитането на мерките 
и програмите в изпълнение на младежките 
политики се осъществяват чрез годишните 
отчети на плановете за изпълнение на НСМ, 
изготвени съгласно чл. 6 от ЗМ, и докладите 
за младежта, изготвени съгласно изискването 
на чл. 5 от ЗМ.
Процес на разработване на стратегията
Настоящата стратегия се основава на рам-
ковия стратегически документ от най-висок 
порядък в йерархията на националните про-
грамни документи, Националната програма 
за развитие БЪЛГАРИЯ 2030, определящ 
визията и общите цели на политиките за 
развитие във всички сектори на държавното 
управление, включително техните терито-
риални измерения. Реферира се основно 
към приоритетните области: Образование 
и умения, Интелигентна индустрия, Цифро-
ва свързаност, Местно развитие, Социално 
включване, Здраве и спорт, Културно мно-
гообразие и достъп до култура.
Взета е предвид и препоръката на Орга-
низацията за икономическо сътрудничество 
и развитие (ОИСР) за създаване на по-добри 
възможности за младите хора, която определя 
набор от принципи за подобряване на мер-
ките и резултатите за младежта във всички 
релевантни области, включително умения и 
компетенции, резултати на пазара на труда 
и социално включване и благосъстояние на 
младите хора; и за укрепване на доверието на 
младите хора в правителството и обществе-
ните институции, справяне с неравенствата, 
свързани с възрастта, чрез насърчаване на 
тяхното участие и представителство в общест-
вения и политическия живот и укрепване на 
административния и техническия капацитет.